CELEX: 62017TA0733
Language: da
Date: 2019-05-16 00:00:00
Title: Sag T-733/17: Rettens dom af 16. maj 2019 — GMPO mod Kommissionen (Humanmedicinske lægemidler — artikel 3, stk. 1, litra b), i forordning (EF) nr. 141/2000 — begrebet »væsentlig gavn« — adgang til et lægemiddel til sjældne sygdomme — artikel 5, stk. 12, litra b), i forordning (EF) nr. 141/2000 — Kommissionens afgørelse om at slette et lægemiddel fra registret over lægemidler til sjældne sygdomme — fejlagtig vurdering — retlig fejl — berettiget forventning)

8.7.2019   
            
            
               DA
            
            
               Den Europæiske Unions Tidende
            
            
               C 230/31
            
         
      Rettens dom af 16. maj 2019 — GMPO mod Kommissionen
      (Sag T-733/17) (1)
      
      (Humanmedicinske lægemidler - artikel 3, stk. 1, litra b), i forordning (EF) nr. 141/2000 - begrebet »væsentlig gavn« - adgang til et lægemiddel til sjældne sygdomme - artikel 5, stk. 12, litra b), i forordning (EF) nr. 141/2000 - Kommissionens afgørelse om at slette et lægemiddel fra registret over lægemidler til sjældne sygdomme - fejlagtig vurdering - retlig fejl - berettiget forventning)
      (2019/C 230/38)
      Processprog: engelsk
      
         Parter
      
      
         Sagsøger: GMP-Orphan (GMPO) (Paris, Frankrig) (ved M. Demetriou, QC, barrister E. Mackenzie og solicitors L. Tsang og J. Mulryne)
      
         Sagsøgt: Europa-Kommissionen (ved K. Petersen og A. Sipos, som befuldmægtigede)
      
         Sagens genstand
      
      Søgsmål anlagt i henhold til artikel 263 TEUF med påstand om delvis annullation af gennemførelsesforordning C(2017) 6102 final af 5. september 2017 om udstedelse af en markedsføringstilladelse for det humanmedicinske lægemiddel Cuprior — trientine i henhold til Europa-Parlamentets og Rådets forordning (EF) nr. 726/2004, for så vidt som Kommissionen i denne afgørelses artikel 5 har truffet afgørelse om, at nævnte lægemiddel ikke længere opfylder betingelserne i Europa-Parlamentets og Rådets forordning af 16. december 1999 om lægemidler til sjældne sygdomme (EFT 2000, L 18, s. 1) for at være registreret som lægemiddel til sjældne sygdomme, og om, at Den Europæiske Unions register for lægemidler til sjældne sygdomme skulle opdateres i overensstemmelse hermed.
      
         Konklusion
      
      
                  1)
               
               
                  Europa-Kommissionen frifindes.
               
            
                  2)
               
               
                  GMP-Orphan (GMPO) betaler sagsomkostningerne, herunder omkostningerne i forbindelse med sagen om foreløbige forholdsregler.
               
            
         (1)  EUT C 13 af 15.1.2018.